Arktika choʻli

Arktika choʻli ekomintaqasi – Shimoliy Muz okeanidagi Svalbard, Frans-Iosif yerlari, Severny oroli va Severnaya Zemlya orol guruhlarini o'z ichiga olgan ekologik hudud hisoblanadi. Mintaqa sovuq haroratda muzliklar, qor va faqat toshlar bilan qoplangan. Yozda ob-havo qisqa vaqt davomida muzlatuvchi haroratdan yuqori boʻlgani uchun muzning biroz erishi sodir boʻladi. Shu asnosda bu hudud dengiz qushlari va sutemizuvchilar koloniyalarini har tomonlama qoʻllab-quvvatlaydi. Uning maydoni 161,400 km.kv ni tashkil etadi.

 Joylashuvi va tavsifi 
Ekologik hudud Shimoliy Muz okeani boʻyida Norvegiya va Rossiya shimoli boʻylab 2000 km gʻarbdan sharqqa va 1000 km shimoldan janubga qarab choʻzilgan. U Svalbard (Norvegiya), Frans-Iosif yerlari (Rossiya), Severniy oroli (Rossiya) va Severnaya Zemlya (Rossiya) orol guruhlarini qamrab oladi.

 Iqlimi 
Mintaqada Tundra mavjud. Ushbu iqlim uzoq, sovuq qish va juda qisqa yoz bilan tavsiflanadi. Frans-Iosif yerlaridagi Ernst Krenkel rasadxonasida oʻrtacha yogʻingarchilik 1961-yildan beri 294 mm/yilni tashkil etgan.

 Flora va fauna 
Sovuq iqlim sharoiti tufayli hududda oʻsimliklar turi juda kam, lekin hududning quyi qismlarida yoki tuproq mavjud boʻlgan hududning 5-10% ida mox va liken oʻsimliklari mavjud. Mintaqada Fil suyagi gulining eng katta koloniyalari, shuningdek, Atlantika morjlari va oq ayiqlar ham mavjud.

 Qoʻriqxona va Milliy bogʻlari 
Ekologik hududning 36% dan ortigʻi rasman qoʻriqlanadigan hudud hisoblanadi, shulardan baʼzilari esa:

 Forlandet milliy bogʻi (Norvegiya), Prins Karls Forland (orol);
 Nordaust-Svalbard qoʻriqxonasi (Norvegiya);
 Nordvest-Spitsbergen milliy bogʻi (Norvegiya), Shpitsbergen orolining shimoli-gʻarbiy qismini qamrab oladi;
 Nordre Isfjorden milliy bogʻi (Norvegiya), Shpitsbergen markazini qoplaydi;
 Franz losif yerini, Severnaya Zemlyning shimoliy uchini va boshqa orollarni qamrab olgan Rossiya Arktika milliy bogʻi (Rossiya);
 Shpitsbergen orolining janubiy qismini qamrab olgan Sor-Spitsbergen milliy bogʻi (Norvegiya);
 Søraust-Svalbard qoʻriqxonasi (Norvegiya), Svalbardning janubi-sharqiy qismini qamrab oladi.

 Yana qarang 

 Rossiyadagi ekologik hududlar roʻyxati
 Evropadagi ekologik hududlar roʻyxati

 Manbalar 

Turkum:Koordinatalar Vikimaʼlumotlarda